Chief (Dr.) Solomon Daushep Lar (Afrilu 1933 - 9 October 2013) (Walin Langtang) ɗan siyasan Nijeriya ne wanda ya riƙe ofisoshi daban-daban a matakin ƙasa sama da shekaru( 50). Ya kasance memba na majalisar ƙasa ta farko lokacin da Najeriya ta sami 'yancin kai a shekara ta( 1960 ). An zabe shi gwamnan jihar Filato a kan tsarin Jam’iyyar Jama’ar Nijeriya (NPP) a lokacin Jamhuriya ta Biyu ta Nijeriya, yana rike da mukamin daga watan Oktoba a shekara ta( 1979) har zuwa juyin mulkin Sojoji na (31 )ga watan Disamba a shekara ta( 1983 ) wanda ya kawo Janar Muhammadu Buhari kan mulki. Daga baya, ya zama shugaban jam'iyyar People's Democratic Party (PDP). An haifi Lar a garin Pangna, Langtang, jihar Filato a watan Afrilun (1933 ). Mahaifinsa manomi ne kuma mahaifiyarsa mai yin tukwane. Yayi karatu a Sudan United Mission Primary School a Langtang, sannan ya yi kwalejin malamai ta Gindiri inda ya cancanci koyarwa a Primary School, Langtang.